《柬玉山征君兼五老贞士》
元代·陆仁

玉子冈头雪未消，玉山池馆郁岧峣。
美人词赋宗枚乘，仙客风岧似子乔。
竹里行厨通一径，柳边飞阁度双桥。
澧兰沅芷思无那，心与车旌日在摇。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。